stanford-oval/wikipedia huggingface dataset:
Prosessijohtaminen
Prosessiajattelun mukainen organisaatio

Perinteinen organisaation rakennekaavio kuvaa organisaation jäsenten tehtävät, työnjaon ja raportointisuhteet. Vaikka organisaatiokaavio esitettäisiin yksityiskohtaisemmin, ei se ilmaisisi uusia asioita organisaation toiminnasta. Se vain esittäisi raportointisuhteet ja työnjaon mukaisen erikoistumisen yksityiskohtaisemmin.  Siitä puuttuvat tuotteet, työnkulku, joka tuottaa tuotteet, asiakkaat ja toimittajat.
Sellaiset kuvaukset kuten mitä tehdään, kenelle tehdään, miten tehdään, kenen kanssa tehdään puuttuvat kokonaan perinteisen organisaatiokaavion ilmaisusta. Kun nämä elementit halutaan lisätä organisaatiokaavioon, syntyy siitä horisontaalinen, organisaation rakenteet läpileikkaava työvirran suuntainen kuvaus toimittajilta asiakkaille. Kun tämä horisontaalinen organisaatio kuvataan yksityiskohtaisemmin, päästään tarkastelemaan vaiheittain, miten lisäarvo syntyy toimintaprosessin eri vaiheissa asiakkaan ja toimittajan akselilla.
Organisaatiossa on sekä vertikaalista että horisontaalista ohjausta. Vertikaalinen ohjaus toteutuu perusorganisaation puitteissa ja horisontaalinen ohjaus prosesseissa. Tämän ajattelun mukaisesti ohjaustasot voidaan kuvata seuraavasti.
Strateginen johtaminen / liiketoiminnan taso / vertikaalinen ohjaus / esimiesohjaus
Prosessijohtaminen / prosessien taso / horisontaalinen ohjaus / asiakasohjaus
Oleellista tässä tarkastelumallissa on se, että eri tasojen väliset tulosvastuut ja toimintalogiikat ovat keskenään erilaisia, mutta kunkin tason sisäinen toimintalogiikka ja vastuu ovat suhteellisen yhdenmukaisia. Tästä syystä tämän organisaatiomallin avulla voidaan ymmärtää eri tasojen ohjausvaatimuksia ja kehittää niille yleispäteviä ja tarkoituksenmukaisia ratkaisuja.
Aiheesta muualla

Wikimedia Commonsissa on kuvia tai muita tiedostoja aiheesta .
Prosessisanasto (Arkistoitu – Internet Archive)
Prosessijohtaminen johtamisoppien kehityskulussa(Saari 2004)
Horisontaalinen ja vertikaalinen ohjaus (Saari 2004)
Preston

| Preston Preston |
| --- | --- |
 Prestonin toriaukio Flag Market.
 Vaakuna
 Prestonin hallintopiirin sijainti Englannissa ja Lancashiressä.
 fiPreston 
 53°45′32″N, 2°41′53″W 
Valtio:  Yhdistynyt kuningaskunta
Osa:  Englanti
Hallintoalue:  Luoteis-Englanti
Kreivikunta:  Lancashire
Hallinnon tyyppi:  Hallintopiiri
Maantiede
Kokonaispinta-ala:  21 km²
Metropolialue:  239 km²
Väestö
Väkiluku (2018):  99 000
Väestötiheys:  4 640 as./km²
Metropolialue:  347 000
Metropolialueen väestötiheys:  1 452 as./km²
 www.preston.gov.uk 
Preston on noin 99 000 asukkaan katedraalikaupunki (city) ja 142 000 asukkaan hallintopiiri Lancashiren kreivikunnassa Luoteis-Englannissa, Ribblejoen estuaarin rannalla. Se muodostaa läheisen Chorleyn ja muiden pikkukaupunkien kanssa yhtenäisen kaupunkialueen, jossa elää noin 347 000 ihmistä. Hallintopiiriin kuuluu yhdeksän kuntaa, mutta Prestonin kaupungilla ei ole omaa kunnanvaltuustoa (unparished area), vaan sen hallinnosta vastaa Prestonin piirivaltuusto.
Prestonin nimi on ilmeisesti johdettu sanoista Priests’ Town, ’pappien kaupunki’, minkä perusteella sen väestön on arveltu olleen hengellistä anglosaksien aikaan. Domesday bookissa (1086) se oli kuvattu tärkeäksi markkinakaupungiksi ja hallinnolliseksi keskukseksi. Kaupungin toriaukio on yhä samalla paikalla kuin 1000-luvun alussa. Kaupunkioikeudet se sai vuonna 1179.
Preston oli 1500-luvulla tärkeä villa- ja puuvillakaupan keskus. 1800-luvun alkupuolella puuvillan tuotanto muuttui teolliseksi, ja vuoteen 1835 mennessä kaupunkiin oli perustettu 40 puuvillatehdasta. Englannin suffragettiliikkeellä oli yhteyksiä Prestoniin, sillä liikkeen aktivisti Edith Rigby oli sieltä kotoisin.
Prestonissa toimii eräs maailman vanhimmista jalkapallojoukkueista Preston North End FC ja kaupungissa oli myös jalkapallomuseo. Jalkapallomuseon toiminta Prestonissa on loppunut ja se on siirretty Manchesteriin.
Aiheesta muualla

Kuvia tai muita tiedostoja aiheesta Preston Wikimedia Commonsissa
Ransol

Ransol on kylä Andorrassa Canillon pitäjässä. Vuoden 2018 arvioissa kylässä oli 203 asukasta.
Ransolissa sijaitsee kaivos, josta louhitaan limoniittia, sideriittiä ja kvartsia.
Reggie Witherspoon

| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Kultaa | Peking 2008 | 4x400 m viesti |  |
Reggie Witherspoon (31. toukokuuta 1985) on yhdysvaltalainen pikajuoksija. Witherspoon oli voittamassa Yhdysvalloille 4x400 metrin olympiakultaa vuoden 2008 kesäolympialaisissa. Witherspoon juoksi vain alkuerissä.
| Witherspoonin ennätykset> Matka | Witherspoonin ennätykset> Aika | Witherspoonin ennätykset> Päivä, Paikka |
| --- | --- | --- |
| 200m | 20,32 | 12. toukokuuta 2007, Lincoln, USA |
| 400m | 44,99 | 30. kesäkuuta 2008, Eugene, USA |
Post Human: Survival Horror

| Post Human: Survival Horror Bring Me the Horizon |
| --- | --- | --- |

EP-levyn tiedot
 Julkaistu: 30. lokakuuta 2020
 Tuottaja(t): Oliver Sykes Jordan Fish
 Tyylilaji:  alternative metal  metalcore  elektroninen rock  nu metal  industrial metal  hard rock 
 Levy-yhtiö: Sony Music Entertainment
Listasijoitukset
  7.
Bring Me the Horizonin muut julkaisut
| Music to Listen To... 2019 | Post Human: Survival Horror 2020 | Post Human: Nex Gen 2024 |
Post Human: Survival Horror (tyyliteltynä POST HUMAN: SURVIVAL HORROR) on brittiläisen rockyhtyeen Bring Me the Horizonin albumi. Se julkaistiin 30. lokakuuta 2020. Sitä edelsi kolme singleä: ”Parasite Eve”, ”Obey” ja ”Teardrops”. Albumiin sisällytettiin myös ”Ludens”, joka julkaistiin marraskuussa 2019 singlenä ääniraidalle Death Stranding: Timefall. Julkaisun ovat tuottaneet laulaja Oliver Sykes ja kosketinsoittaja Jordan Fish sekä lisätuottajana Mick Gordon. Albumi on ensimmäinen neljän projektin sarjassa, jonka yhtye julkaisee nimellä Post Human. Julkaisu sai kriitikoilta yleisesti myönteisiä arvosteluja, ja jotkut kokivat sen palaavan bändin varhaisen musiikin raskaampaan soundiin.
Kappaleet

Dear Diary, – 2.44
Parasite Eve – 4.51
Teardrops – 3.35
Obey – 3.40 (feat. Yungblud)
Itch for the Cure (When Will We Be Free?) – 1.26
Kingslayer – 3.38 (feat. Babymetal)
1x1 – 3.29 (feat. Nova Twins)
Ludens – 4.40
One Day the Only Butterflies Left Will Be in Your Chest as You March Towards Your Death – 4.03 (feat. Amy Lee)
Kappaleet > Japanin bonuskappaleet

Mantra (Live in Tokyo) – 4.23
Medicine (Live in Tokyo) – 3.50
Ludens (Live in Tokyo) – 5.58
Arvostelut

Kaaoszine: 9/10
Soundi:
Reivinen

Reivinen on sukunimi, joka on muun muassa seuraavilla suomalaisilla henkilöillä:
Eino Reivinen (1904–1990), eversti
Sami Reivinen, valokuvaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Rahvas

Rahvas eli säädyttömät oli yhteiskuntaluokka, jonka edustajia Suomessa oli 1800-luvulta 1900-luvun alkuun, jolloin Suomi irtautui Venäjän keisarikunnasta,selvennä noin 70 prosenttia koko maan väestöstä. Säädyttömät eivät kuuluneet mihinkään neljästä säädystä, jotka olivat aateli, papisto, porvaristo ja talonpojat. Säädyttömillä ei ollut edustusta Suomen suuriruhtinaskunnan valtiopäivillä.
Rahvas oli yleisesti käytettynä nimityksenä väestön alaluokalle 1500-luvulta lähtien. Sääty-yhteiskunnan alkaessa murtua 1800-luvulla muutti myös rahvaan määritelmä merkitystä, ja sillä alettiin tarkoittaa ennemmin eräänlaista roskaväkeä.
Toimeentulo

Säädyttömät tulivat toimeen vuokraamalla viljelysmaata, toimimalla työläisinä, palvelijoina kaupungeissa tai palkollisina maaseudulla.
Rahvas oli yleisesti ottaen köyhin kansanryhmä. He olivat niin köyhiä, että joillain heistä ei ollut edes mahdollisuutta elättää perhettä.
Torpparit

Torpparit olivat maanviljelijöitä, jotka olivat vuokranneet talonpojilta tai aateliskartanoiden omistajilta maata viljeltäväkseen. Torpan kontrahti oli sopimuskirja, joka kirjoitettiin, kun maatalon haltija otti torpparin itselleen töihin. Kumpikin joutui noudattamaan sopimuksessa olevia ehtoja. Vuokraaja oli yleensä aatelinen, rikas porvari tai talonpoika. Torpparit saattoivat saada käyttöönsä polttopuita omistajan metsästä tai uuden asunnon. Sen he joutuivat kuitenkin itse rakentamaan, jos isäntä antoi siihen lupakirjan.
Mäkitupalaiset, muonamiehet ja loiset

Mäkitupalaiset, muonamiehet ja loiset kuuluivat maaseudun köyhimpiin ihmisiin. He saivat toimeentulonsa talojen ja tilojen tilapäistöistä. Mäkitupalaiset ja muonamiehet asuivat omissa pienissä mökeissään, mutta loiset olivat niin köyhiä, että joutuivat nukkumaan toisten nurkissa ja välillä kerjäämäänkin. Loisilla ei ollut muuta omaisuutta, kuin itsensä ja se vaateparsi, joka heillä oli päällään.
Reissumies

Reissumies voi tarkoittaa ainakin seuraavia:
Reissumies, Oululainen-leipomon pyöreä ruissämpylä muunnelmineen
Reissumies , Matti Eskon albumi vuodelta 1991
”Reissumies”, Matti Eskon esittämä kappale vuodelta 1991, alun perin Oululaisen leipäkampanjan mainosmusiikkia
”Reissumies”, Roope Salminen & Koirat -yhtyeen kappale vuodelta 2015
Tapio Rautavaarasta usein käytetty luonnehdinta ja lempinimi, muun muassa:
kappaleet ”Reissumies ja kissa” sekä ”Reppu ja reissumies”
Reissumies, Tapio Rautavaaran kokoelma-albumi vuodelta 1981
useita postuumeja kokoelma-albumeja nimellä Reissumiehen taival (1979, 1982, 1987, 1991 ja 1992)
Reissumies, Tauno Yliruusin näytelmä Rautavaarasta
Tapsa – Koko kansan reissumies, kirja (Aviador, 2020).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reissumies”, voi hakea sivunnimihaulla, laajalla sivunnimihaulla tai tekstihaulla.
Reiwa-kausi

Yoshihide Suga pitelee uutta aikakausinimeä sen julkistamistilaisuudessa (2019)
Reiwa-kausi (jap. 令和, Reiwa) on Japanissa meneillään oleva aikakausi. Se alkoi 1. toukokuuta 2019, kun maan keisariksi nousi Naruhito edellisen keisarin Akihiton luovuttua vallasta. Samalla päättyi Reiwaa edeltänyt Heisei-kausi. Toukokuun 1. päivästä lähtien alkoi siis Reiwa 1 (jap. 令和元年, Reiwa gannen) eli kirjaimellisesti "1. Reiwa-vuosi".
Gregoriaanisen kalenterin vuosiluvun muuttaminen Reiwa-vuodeksi tapahtuu vähentämällä kuluvasta vuosiluvusta 2018. Tulos on kuluva Reiwa-vuosi:
| Reiwa | j> Kr. |
| --- | --- |
1: 2019
2: 2020
3: 2021
4: 2022
5: 2023
6: 2024
Paleoliittinen kausi
Jōmon-kausi
Yayoi-kausi
Yamato-kausi
Kofun-kausi
Asuka-kausi
Nara-kausi
Heian-kausi
Kamakura-kausi
Kenmu-restauraatio
Muromachi-kausi
Nanboku-chō-kausi
Sengoku-kausi
Azuchi-Momoyama-kausi
Nanban-kaupan kausi
Edo-kausi
Bakumatsu
Meiji-kausi
Taishō-kausi
Japani I maailmansodassa
Shōwa-kausi
Miehitetty Japani
Heisei-kausi
Reiwa-kausi
Kauden nimi muodostuu kanji-merkeistä 令 rei ('komento', 'järjestys', 'hyvä', 'kaunis') ja 和 wa ('harmonia', 'rauha'). Yhdessä ne tarkoittavat suurin piirtein "kaunis harmonia". Ensimmäisen merkin lopullisen merkityksen kauden nimessä valitsi Shinzō Aben hallitus, sillä komentoon tai järjestykseen viittaava merkitys koettiin liian autoritääriseksi..
Perinteisesti kausien nimiin käytetyt merkit on otettu klassisista kiinalaisista kirjallisuudesta, mutta Reiwan kohdalla merkit tulevat ensimmäistä kertaa ikinä kotoperäisestä Man’yōshū-runoista.
Ramon Gittens

| Mitalit | Mitalit | Mitalit |  |
| --- | --- | --- | --- |
|  Ramon Gittens sisäratojen MM-kilpailuissa Portlandissa 2016. |  Ramon Gittens sisäratojen MM-kilpailuissa Portlandissa 2016. |  Ramon Gittens sisäratojen MM-kilpailuissa Portlandissa 2016. |  |
Maa:  Barbados
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Portland 2016 | 60 metriä |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | 100 metriä |  |
| CAC-mestaruuskilpailut  | CAC-mestaruuskilpailut  | CAC-mestaruuskilpailut  |  |
|  Pronssia | Morelia 2013 | 100 metriä |  |
Ramon Gittens (s. 20. heinäkuuta 1987 Bridgetown) on barbadoslainen pikajuoksija, joka kilpailee 100 ja 200 metrin juoksussa. Gittens on 180 senttimetriä pitkä ja painaa 82 kilogrammaa.
Gittens osallistui Lontoossa järjestettyihin vuoden 2012 kesäolympialaisiin jääden 100 metrillä alkueriin. Rio de Janeiron olympialaisissa 2016 hän karsiutui 100 ja 200 metrin alkuerissä. MM-kilpailuihin Gittens on osallistunut viidesti, vuosina 2009, 2011, 2013, 2015 ja 2017, jääden joka kerralla finaalin ulkopuolelle. Vuoden 2016 sisäratojen MM-kilpailuista Portlandista Gittens saavutti pronssia 60 metriltä uudella maansa sisäratojen ennätyksellä ja vuoden 2015 Pan-Amerikan kisoista Torontosta hopeaa 100 metriltä. IAAF World Relays -kilpailuissa hän sai hopeaa 4 × 100 metrin viestissä 2017.
Gittensillä on yksi pronssi Keski-Amerikan ja Karibian mestaruuskilpailuista.
Henkilökohtaiset ennätykset

Ulkoradoilla
| Laji | Tulos | Paikka | Päivä |
| --- | --- | --- | --- |
| 100 metrin juoksu | 10,02 | Peking Montverde | 22. kesäkuuta 2015 8. heinäkuuta 2013 |
| 200 metrin juoksu | 20,42 | Bridgetown | 26. kesäkuuta 2016 |
Sisäradoilla
| Laji | Tulos | Paikka | Päivä |
| --- | --- | --- | --- |
| 60 metrin juoksu | 6,51 NIR | Portland | 18. maaliskuuta 2016 |
| 200 metrin juoksu | 21,20 | Albuquerque | 12. maaliskuuta 2011 |
Presto-Matic

M6 Presto-Matic oli Chrysler Corporationin vuosina 1946 – 1953 valmistama puoliautomaattinen vaihteisto. Rakenteellisesti kyseessä on moottoriin nestekytkimellä kytketty, ylivaihdeyksiköllä varustettu manuaalivaihteisto. Vaikka itse vaihteistossa ei ollut kuin kaksi vaihdetta eteenpäin, ylivaihdeyksikkö tuplasi ajovaihteiden määrän neljään.
Kuljettajan oli käytettävä kytkinpoljinta aina kun vaihteenvalitsinta siirrettiin asennosta (Low-High-Reverse) toiseen. Kun auto oli liikkeessä eteenpäin, saatiin sähköhydraulisesti ohjattu ylivaihde kytketymään päälle kaasupoljinta keventämällä. Fluid Drive-nestekytkimen ansiosta auto voitiin pysäyttää ja pitää paikallaan jarrun avulla, ilman kytkinpolkimen painamista.
Valinnaisena varusteena toimitettua vaihteistoa myytiin monilla eri kauppanimillä: Chrysler käytti autoissaan varusteesta nimeä "Presto-Matic", DeSoto "Tip-Toe Shift" ja Dodge "Gyro-Matic", "Fluid-Matic", "Fluidtorque" tai "Gyro-Torque". Chrysleriin ja DeSotoon vaihteisto oli saatavilla vuosina 1946 – 1953, Dodge otti sen käyttöön vasta vuonna 1948. Plymouth esitteli oman puoliautomaattisen Hy-Drive-vaihteistonsa vuonna 1953, mutta täysautomaattinen PowerFlite korvasi nämä kaikki vuonna 1954.
Vaihteiston käyttö

Presto-Maticin vaihdekaavio oli sama kuin manuaalivaihteiston, lukuun ottamatta puuttuvaa 1-vaihteen lovea.
Lähtiessään liikkeelle kuljettaja painoi kytkinpolkimen pohjaan ja valitsi joko peruutusvaihteen tai jommankumman eteenpäinajoalueista (Low tai High). Tämän jälkeen kytkinpoljin voitiin vapauttaa ja auto joko lähti liikkeelle tai se oli pidettävissä paikallaan jarrun avulla. Eteenpäin ajettaessa ylivaihde saatiin kytketymään kun riittävä ajonopeus oli saavuettu ja kuljettaja kevensi kaasupoljinta. Tällöin sähköisesti ohjattu yksikkö kytki ylivaihteen päälle. Ajovaihteita eteenpäin oli tarvittaessa neljä: Low - Low OD -  High - High OD.
Nestekytkimen ansiosta liikkeellelähtö voitiin suorittaa "High"-alueella, tosin kiihtyvyys oli tällöin jopa oman aikansa mittareiden mukaan melko verkkaista. Kun auto oli saavuttanut nopeuden 15 - 20 mailia tunnissa (25–30 km/h), kuljettaja nosti jalkansa hetkeksi kaasupolkimelta, jolloin ylivaihdeyksikkö kytki "matkavaihteen" päälle. Ylivaihdeyksikkö kytkeytyi automaattisesti päältä pois aina kun auton nopeus laski alle 11 mailia tunnissa (17 km/h) tai se pysäytettiin. Parempi kiihtyvyys saatiin aikaan, jos liikkeelle lähtö tapahtui pikkualueella. Pikkualueen ylivaihde saatiin kytketymään 8:n mailin tuntinopeudessa (13 km/h) ja tällä vaihteella kiihdytettiin 25:n mailin tuntinopeuteen, jolloin valitsin siirrettiin isolle alueelle.
Rakenne oli melkoisen tilaavievä ja raskas, koska nestekytkimen lisäksi järjestelmä vaati toimiakseen myös mekaanisen kytkimen. Tämän johdosta tällä vaihteistolla varustettujen autojen tulipelti ja lattiapellitys sekä kytkinpolkimen vivusto poikkeavat manuaalivaihteistolla varustettujen autojen rakenteista.
Aiheesta muualla

Presto-Matic (ja sisarmerkit) -aiheisia videoita
Rahutu Tuhkatriinu

| Rahutu Tuhkatriinu Mari-Leen |
| --- | --- | --- |

Studioalbumin tiedot
 Äänitetty : 2006
 Julkaistu: 4. joulukuuta 2006
 Tuottaja(t): Sven Lõhmus ja Lauri Laagus
 Tyylilaji: disko, pop, hard rock
 Levy-yhtiö: Moonwalk
Mari-Leenin muut julkaisut
|   | Rahutu Tuhkatriinu 2006 | 1987 2008 |
Singlet albumilta Rahutu Tuhkatriinu
 ”Rahutu Tuhkatriinu” Julkaistu: huhtikuu 2006  ”Suure linna inglid” Julkaistu: syyskuu 2006  ”Kiirteel” Julkaistu: tammikuu 2007  ”Õpetaja” Julkaistu: huhtikuu 2007
Rahutu Tuhkatriinu (suom. Levoton Tuhkimo) on virolaisen laulajan Mari-Leenin ensimmäinen albumi, joka julkaistiin joulukuussa 2006. Albumin nimikappale ja ensimmäinen single on viroksi laulettu versio suomalaisen Dingon vuoden 1984 tunnetusta hitistä Levoton Tuhkimo. Se valmistui jo maaliskuussa 2006, mutta lupaa säveltäjä Neumannilta jouduttiin odottelemaan jonkin aikaa. Ilmestyttyään kappaleesta tuli Virossa suuri kesähitti ja myöhemmin koko vuoden eniten myyty kännykän soittoääni. Syyskuussa julkaistiin toinen single Suure linna inglid, josta myös tuli radio- ja klubihitti. Marraskuussa 2006 Mari-Leen esiintyi virolaisessa yökerhossa lavalla yhdessä vierailulla olleen Dingon kanssa. Yhteensä albumilta on julkaistu neljä singleä.
Levynjulkaisutilaisuudessa Mari-Leen oli pukeutuneena Tuhkimon prinsessanvaatteisiin. Joulua edeltävällä viikolla albumi nousi Viron listan kärkipaikalle ja on myynyt kultalevyyn oikeuttavan määrän. Musiikki levyllä on Sven Lõhmusin käsialaa lukuun ottamatta nimikappaletta ja Õpetajaa, jonka on kirjoittanut Henri Laks ja alun perin esittänyt 1980-luvulla Seitsmes Meel.
Kappaleet

Ausamad valed
Suure linna inglid
Ei tunne mind
Rahutu Tuhkatriinu
Õpetaja
13 ja reede
Kiirteel
Roosa Pantri Diskoteek
Tulnukad mu rõdul
Sirutan tiivad
Outro
Suure linna inglid (remix)
Rahutu Tuhkatriinu (remix)
Arvostelut

Findance.com: 10/10[lähde? ]
Aiheesta muualla

cdmarket.eu, ääninäytteitä
postimees.ee[vanhentunut linkki], artikkeli (viroksi)
u-pop.ee, artikkeli (viroksi)
Quba Mere Diwane

| Quba Mere Diwane |
| --- | --- |

Perustiedot
Sijainti:  Aknalitš, Armavirin maakunta  Armenia
Koordinaatit:  40°8′24.7″N, 44°9′42.5″E
Rakennustyyppi:  temppeli
Uskonnollinen käyttö:  jesidit
Arkkitehtuuri
Valmistumisvuosi:  2019
Infobox OKNimi-testi OK: 
Quba Mere Diwane on jesidien temppeli Aknalitšin kylässä Armeniassa. Temppeli valmistui vuonna 2019 ja se on maailman suurin jesiditemppeli Irakin Lališin temppelin jälkeen.
Sisätiloja.
Quba Mere Diwane sijaitsee Aknalitšin kylässä Armenian Armavirin maakunnassa. Nykyisen vuonna 2019 avautuneen temppelin temppelin vieressä on aikaisempi vuonna 2012 rakennettu pienempi temppeli. Temppeli on omistettu Melek Tausille, joka on jesidien uskonnossa yksi seitsemästä enkelistä. Melek Taus esitetään usein riikinkukkona, joka esiintyy temppelin koristeluissa. Temppelirakennuksessa on seitsemän kupolia. Valmistuessaan Quba Mere Diwane oli suurin jesiditemppeli Irakin Lališin temppelin jälkeen.
Temppelin yhteydessä on jesidien hautausmaa ja patsaspuisto.
Riistakamera

Riistakamera puuhun kiinnitettynä.
Riistakamera on liiketunnistimella varustettu kamera luonnontarkkailuun ja valvontaan. Riistakamera on ensisijaisesti tarkoitettu riistan tarkkailuun, mutta toimii myös hyvin valvontakamerana. Muihin valvontakameroihin verrattuna riistakameroissa on etuna riippumattomuus sähköverkosta, pieni koko ja hyvä sään- ja iskunkestävyys. Metsästäjät käyttävät riistakameroita muun muassa selvittäessään, millaista riistaa omalla riista-alueella mahdollisesti liikkuu.
Riistakameralta vaaditaan pienikokoisuutta, huomaamattomuutta ja akkujen pitkää toiminta-aikaa. Infrapunasalaman ansiosta riistakamera pystyy kuvaamaan myös pimeässä. Riistakameran ottaman kuvan voi uusilla kameramalleilla saada suoraan matkapuhelimeen tai langattomasti tietokoneelle. Lähettävän riistakameran asentaminen vaatii matkapuhelinoperaattorin SIM-kortin ja hieman teknisiä taitoja. Markkinoilla on myös videota lähettäviä riistakameroita, jotka kykenevät kuvaamaan videota huonossakin valossa 1080p-kuvanlaadulla. Videota lähettävät riistakamerat vaativat lähes poikkeuksetta 4G-yhteyden.
Riistakamera valvonnassa

Riistakameraa voi käyttää myös ihmisten valvontaan, esimerkiksi ilkivallan, varkauksien tai murtojen torjuntaan. Riistakamera toimii huomaamattomana valvontakamerana, joka ottaa automaattisesti kuvia tai videota kohdealueelle saapuneesta kohteesta. Esimerkiksi asuntomurtoja on selvitetty riistakameroiden avulla. Suomessa jokainen voi kuvata riistakameralla omaa pihaansa ja kiinteistöään ja sinne tulevia ihmisiä. Jos kamera kuvaa myös naapurin piha-aluetta ja siellä olevaa ihmistä, voi kyse olla lainvastaisesta salakatselusta.
Riistakameran yleisin käyttö on kuvata ruokintapaikkaa. Se on myös luvanvaraista toimintaa. Maanomistajan kanssa on sovittava kameran asentamisesta, sillä pelkkä metsästysoikeuden tai ruokintaluvan saaminen ei riitä
Rakkaani merikapteeni

| Rakkaani merikapteeni |
| --- | --- |
 Elokuvan juliste.
Ohjaaja:  Klaus Härö
Käsikirjoittaja:   Jimmy Karlsson  Kirsi Vikman 
Tuottaja:  Kai Nordberg Kaarle Aho David Collins
Säveltäjä:  Michelino Bisceglia
Kuvaaja:  Robert Nordström
Leikkaaja:  Philippe Ravoet
Pääosat:  James Cosmo Bríd Brennan Catherine Walker
Valmistustiedot
Valmistusmaa:  Suomi
Tuotantoyhtiö:  Making Movies Samson Films
Ensi-ilta:   2022-09-3030. syyskuuta 2022  
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Rakkaani merikapteeni on vuonna 2022 ensi-iltansa saanut suomalainen englanninkielinen draamaelokuva, jonka on ohjannut Klaus Härö.
Irlannissa kuvattu elokuva kertoo merikapteenista, joka rakastuu kodinhoitajaansa. Hänen tyttärensä ei kuitenkaan hyväksy suhdetta.
Rakkaani merikapteeni sai ensi-iltansa 30. syyskuuta 2022. Elokuva palkittiin Chicago International Film Festivalin parhaan kansainvälisen elokuvan yleisöpalkinnolla ja  Dublinin kansain­välisten elokuva­juhlien (DIFF) parhaan irlantilaisen elokuvan palkinnolla.
Rooleissa

| 0 | 1 | 2 |
| --- | --- | --- |
|  James Cosmo  | … |  Howard   |
|  Bríd Brennan  | … |  Annie   |
|  Catherine Walker  | … |  Grace   |
|  Nora-Jane Noone  | … |  Kelly    |
Arvosteluja

Miia Vatka, Iltalehti:
Susanna Bono, Episodi:
Leena Virtanen, Satakunnan Kansa:
Rei’itin

Rei’itin, joka tekee paperiarkin reunaan kerralla neljä reikää.
Rei’itin eli lävistin (arkikielessä myös rei’ittäjä tai lävistäjä) on laite, jolla voidaan tehdä paperiin reiät, jotta sen voi laittaa kansioon.  Raskasrakenteisimmilla rei’ittimillä voi rei’ittää paksunkin paperinipun yhdellä painalluksella.
Aiheesta muualla

Kuvia tai muita tiedostoja aiheesta Rei’itin Wikimedia Commonsissa
Reggio Emilian maakunta

Reggio Emilian maakunta on yksi Italian maakunnista. Se sijaitsee Emilia-Romagnan alueella, ja sen pääkaupunki on Reggio Emilia.
Reggio Emilian maakunnan pinta-ala on 2 291 km² ja väkiluku runsaat 530 000. Maakunnassa on 42 kuntaa.
Reggio Emilian maakunnan halki virtaa kolme jokea: Po, Enza ja Secchia. Se on saanut nimensä muinaisten roomalaisten valtatiestä, Via Emiliasta.